b'\n_START_ARTICLE_\nHerbert Wehner\n_START_SECTION_\nBakgrunn\n_START_PARAGRAPH_\nHerbert Wehner var s\xc3\xb8nn av skomakeren Robert Richard Wehner (1881\xe2\x80\x931937) og hans hustru, skreddersken Alma Antonie Wehner, f\xc3\xb8dt Diener (1881\xe2\x80\x931945). Garen var soldat under f\xc3\xb8rste verdenskrig og tr\xc3\xa5dte deretter inn i en l\xc3\xb8sere sammenslutning av sosialdemokratiske, sosialistiske og kommunistiske soldater. Faren ble deretter en fagforeningsmann som ogs\xc3\xa5 var aktiv i SPD._NEWLINE_Herbert Wehner ble selv mer radikalt venstreorientert.\n_START_SECTION_\nPolitisk karriere\n_START_PARAGRAPH_\nHan meldte seg inn i KPD (kommunistpartiet) i 1927 og ble valgt til parlamentet i Sachsen i 1930. Etter Adolf Hitler maktovertagelse i 1933 deltok Wehner i den kommunistiske motstandsbevegelse. Han gikk i 1935 i eksil til Moskva. Under tiden i Moskva 1935-1941 ble han medlem av partiets sentralkomit\xc3\xa9._NEWLINE_Etter \xc3\xa5 ha reist til Sverige 1941 for partie, ble han i 1942 anholdt og arrestert der. Hans oppdrag i Sverige hadde v\xc3\xa6rt for \xc3\xa5 bygge opp motstandsbevegelsen i Tyskland. Han ble satt i fengsel etter \xc3\xa5 ha blitt d\xc3\xb8mt til ett \xc3\xa5rs straffarbeid ved Stockholms R\xc3\xa5dhusr\xc3\xa4tt for ulovlig etterretningsvirksomhet. Wehner satt blant annet i Falun, V\xc3\xa4nersborg og p\xc3\xa5 L\xc3\xa5ngholmen. Han ble under denne tiden ekskludert fra kommunistpartiet._NEWLINE_Han ble l\xc3\xb8slatt fra fengselet og arbeidet s\xc3\xa5 i Bor\xc3\xa5s som tekstilarbeider. Wehner kom gjennom hele livet \xc3\xa5 beholde kontakten til Sverige, blant annet gjennom sitt sommerhus p\xc3\xa5 \xc3\x96land._NEWLINE_Da han i 1946 vendte tilbake til Tyskland, til Hamburg, ble han medlem av SPD. Han kom etterhvert til \xc3\xa5 h\xc3\xb8re til partitoppen. Han stod n\xc3\xa6r partilederen Kurt Schumacher._NEWLINE_Han ble medlem av Forbundsdagen i 1949 og forble medlem til han trakk seg fra aktiv politikk i 1983. Han hadde en viktig rolle i forbindelse med Godesberg-programmet, i hvilket partiet avviste den marxistiske ideologi._NEWLINE_I 1966 ble han innenriksminister i Kurt Kiesingers CDU-SPD-regjering. Da SPD p\xc3\xa5tok seg regjeringsansvaret under ledelse av Willy Brandt, ble Wehner formann for SPDs gruppe i Forbundsdagen._NEWLINE_Under sin tid i Forbundsdagen ble han kjent for sin meget direkte stil; ofte kom han med personlige og forn\xc3\xa6rmende angrep p\xc3\xa5 sine politiske motstandere. Han n\xc3\xa5dde \xc3\xa5 f\xc3\xa5 nesten 80 irettesettelser av parlamentets formann._NEWLINE_Han d\xc3\xb8de i 1990 etter lengre tids sykdom.'